**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

|  |
| --- |
|  |

Apstiprināti

ar Tukuma novada domes 25.01.2024.

lēmumu Nr. TND/24/24 (prot. Nr. 1, 24. §)

**NOMAS TIESĪBU IZSOLES NOTEIKUMI**

Tukumā

2024. gada 25. janvārī **Nr. 5**

(prot. Nr. 1, 24. §)

**Par pašvaldības nedzīvojamās telpas**

**Nr. 7 Apiņu ielā 8, Kandavā,**

**Tukuma novadā, nomas tiesību izsoli**

**I. Vispārīgie jautājumi**

1.1. Nomas tiesību izsoles noteikumi (turpmāk – Noteikumi) nosaka kārtību, kādā rīkojama mutiska nomu tiesību izsole ar augšupejošu soli Tukuma novada pašvaldībai piederošai nekustamā īpašuma daļai – nedzīvojamajai telpai – malkas šķūnim Nr. 7 Apiņu ielā 8, Kandavā, Tukuma novadā, ar kopējo platību 6,8 m2, telpu grupā ar kadastra apzīmējumu 9011 001 0932 001, un tam piekritīgajai 1/8 (viena astotā) domājamai daļai no zemes vienības 0,0618 ha platībā, ar kadastra apzīmējumu 9011 001 0932, turpmāk – Izsoles objekts.

1.2. Tukuma novada pašvaldības īpašuma tiesības uz Izsoles objektu nostiprinātas Kandavas pilsētas zemesgrāmatas nodalījumā Nr. 100000179894.

1.3. Nomas līgumā paredzētais izmantošanas veids – malkas šķūnis.

1.4. Iznomātājs – Tukuma novada pašvaldība.

1.5. Izsoli rīko Tukuma novada domes Īpašumu apsaimniekošanas un privatizācijas komisija (turpmāk – Komisija).

1.6. Izsoles veids – mutiska izsole ar augšupejošu soli (turpmāk – Izsole).

1.7. Izsoles sākuma cena **1,10 *euro*** par vienu m2 (bez PVN) mēnesī.

1.8. Pirmais un turpmākie solīšanas soļi – **0,05 *euro*** par vienu m2 (bez PVN) mēnesī.

1.9. Izsoles mērķis ir iznomāt Izsoles objektu par maksimāli lielāko nomas cenu, nosakot pretendentu, kas šādu cenu piedāvās ar mutiskās izsoles metodi.

**II. Izsoles sākuma cena un nomas līguma termiņš**

2.1. Izsoles sākuma cena **1,10 *euro*** (viens *euro*, 10 centi) mēnesī par vienu m2 bez PVN.

2.2. Nomas līgums tiek slēgts uz 3 (trīs) gadiem.

**III. Izsoles objekta nomas īpašie nosacījumi**

3.1. Nomniekam nav tiesību Izsoles objektu nodot apakšnomā bez Iznomātāja rakstiskas piekrišanas.

3.2. Papildus nomas maksai nomnieks maksā nekustamā īpašuma nodokli saskaņā ar izrakstītiem nodokļu maksājuma paziņojumiem.

3.3. Nomnieks patstāvīgi slēdz līgumus ar pakalpojumu sniedzējiem, ja tādi ir, un nodrošina Izsoles objekta uzturēšanu atbilstoši normatīvo aktu prasībām.

3.4. Nomnieks nomas līgumu paraksta 10 (desmit) dienu laikā no izsoles rezultātu spēkā stāšanās dienas. Izsoles rezultāti stājas spēkā dienā, kad tos apstiprina Komisija.

3.5. Izsoles noteikumiem tiek pievienoti šādi pielikumi:

3.5.1. 1. pielikums – publicējamā informācija par Izsoles objektu;

3.5.2. 2. pielikums – nomas līguma projekts.

3.6. Izsoles objektu neiznomā Nomniekam, ja pēdējā gada laikā no pieteikuma iesniegšanas dienas Iznomātājs ir vienpusēji izbeidzis ar to citu līgumu par īpašuma lietošanu, tāpēc ka nomas tiesību pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cits ar iznomātāju noslēgts līgums par īpašuma lietošanu nomas tiesību pretendenta rīcības dēļ.

**IV.** **Informācijas publicēšanas kārtība**

4.1. Informācija par Izsoli tiek ievietota Tukuma novada pašvaldības tīmekļvietnē [www.tukums.lv](http://www.tukums.lv), norādot šādas ziņas:

4.1.1. Izsoles objekta adresi un sastāvu;

4.1.2. Izsoles laiku un vietu;

4.1.3. Izsoles sākumcenu;

4.1.4. kur un kad var iepazīties ar Izsoles noteikumiem;

4.1.5. kā var vienoties par Izsoles objekta apskates vietu un laiku;

4.1.6. kur un kad var pieteikties dalībai Izsolē.

4.2. Ar izsoles noteikumiem, t. sk. nomas līguma projektu, interesenti var iepazīties Kandavas un pagastu apvienībā, Dārza ielā 6, Kandavā, Tukuma novadā, sazvanoties ar apvienības nekustamo īpašumu pārvaldnieci Evitu Freimani, tālr. 25404841, Tukuma novada pašvaldības tīmekļvietnē [www.tukums.lv](http://www.tukums.lv) un apvienības tīmekļvietnē [www.kandava.lv](http://www.kandava.lv)

4.3. Iznomātājs 4.1. punktā noteikto informāciju publicē Iznomātāja tīmekļvietnē. Iznomātājs papildus var izmantot arī citus informācijas paziņošanas veidus, lai informācija sasniegtu pēc iespējas plašāku nomas tiesību pretendentu loku.

**V. Izsoles dalībnieki**

5.1. Par Izsoles dalībnieku var kļūt ikviena fiziska vai maksātspējīga juridiska persona, kurai saskaņā ar spēkā esošo likumdošanu ir tiesības nomāt Izsoles objektu noteiktā kārtībā, ja:

5.1.1. Izsoles pretendentam nav parādu attiecībā pret Tukuma novada pašvaldību (t. sk. nekustamā īpašuma nodoklis, nomas maksas vai cita veida neizpildītas līgumsaistības),

5.1.2. ja Izsoles pretendents neatbilst Noteikumu 3.6. punktam.

5.2. Izsoles dalībniekam, reģistrējoties izsolei, rakstiski jāapliecina, ka Noteikumu 5.1. apakšpunktā minētie ierobežojumi uz viņu neattiecas. Ja tiek atklāts, ka Izsoles dalībnieks ir sniedzis nepatiesas ziņas, Izsoles dalībnieks tiek svītrots no Izsoles dalībnieku saraksta.

**VI. Dalībnieku reģistrācijas kārtība**

6.1. Dalībniekiem jāreģistrējas uz Izsoli Tukuma novada pašvaldībā, Talsu ielā 4, Tukumā, Tukuma novadā, vai Kandavas un pagastu apvienībā, Dārza ielā 6, Kandavā, Tukuma novadā, līdz **2024. gada 12. februārim plkst. 12.00.**

6.2. Izsoles dalībniekiem, kuri vēlas reģistrēties, Komisijai jāiesniedz vai jāuzrāda šādi dokumenti:

6.2.1. fiziskām personām:

6.2.1.1. jāuzrāda personu apliecinošs dokuments. Ja fizisku personu pārstāv tās pilnvarnieks, tad jāuzrāda notariālā kārtībā apliecināta pilnvara (oriģināleksemplārs) un pilnvarnieks uzrāda personu apliecinošu dokumentu;

6.2.1.2. iesniegums, kurā norādīts Izsoles objekta izmantošanas veids.

6.2.2. juridiskām personām:

6.2.2.1. pārstāvja pilnvara (oriģināls), ar norādi, ka persona tiek pilnvarota piedalīties nomas tiesību izsolē, personu apliecinošs dokuments;

6.2.2.2. iesniegums, kurā norādīts Izsoles objekta izmantošanas veids.

6.3. Izsoles dalībnieks iesniegšanas secībā tiek reģistrēts Izsoles reģistrācijas lapā, kurā tiek norādītas šādas ziņas:

6.3.1. dalībnieka kārtas numurs;

6.3.2. vārds, uzvārds (juridiskām personām tās pilns nosaukums);

6.3.3. personas kods (juridiskām personām reģ. Nr.);

6.3.4. deklarētās dzīvesvietas adrese (juridiskai personai juridiskā adrese);

6.3.5. reģistrācijas datums.

6.4. Izsoles dalībnieks netiek reģistrēts, ja:

6.4.1. nav sācies vai jau beidzies dalībnieku reģistrācijas termiņš;

6.4.2. nav uzrādīti un iesniegti nepieciešamie dokumenti;

6.4.3. Izsoles dalībnieks neatbilst Noteikumu 5.1. punktā minētajām prasībām.

6.5. Izsoles dalībnieks parakstās, ka ir iepazinies ar izsoles Noteikumiem.

6.6. Pieteikuma dokumenti jāsagatavo valsts valodā. Ārvalstīs izdotiem vai dokumentiem svešvalodā jāpievieno zvērināta tulka apliecināts dokumenta tulkojums valsts valodā.

6.7. Ja noteiktā termiņā izsolei ir reģistrējies tikai viens dalībnieks, tad Komisija lemj par nomas tiesību piešķiršanu vienīgajam reģistrētajam Izsoles dalībniekam par nomas maksu, kas nav zemāka par Izsoles sākuma cenu.

**VII. Izsoles norise**

7.1. Izsole notiks **2024. gada 13. februārī**, Kandavas un pagastu apvienības telpās **Dārza ielā 6, Kandavā, Tukuma novadā**, Sēžu zālē, **plkst. 9.00.**

7.2. Izsoli vada Komisijas priekšsēdētājs, kurš raksturo izsolāmo nomas Izsoles objektu un paziņo tā nomas sākotnējo cenu, kā arī summu, par kādu cena katrā nākamajā solī tiek paaugstināta. Izsoles solis 0,05 *euro* par vienu m2 bez PVN mēnesī.

7.3. Ja kāds Izsoles dalībnieks atsakās no turpmākās solīšanas, viņa pēdējā solītā nomas maksa tiek apstiprināta ar Izsoles dalībnieka parakstu Izsoles dalībnieku sarakstā.

7.4. Izsoles dalībnieki solīšanas procesā paceļ savu reģistrācijas kartīti ar numuru. Komisijas priekšsēdētājs paziņo pirmā solītāja reģistrācijas numuru un piedāvāto cenu. Ja neviens no Izsoles dalībniekiem vairs augstāku cenu nepiedāvā, Komisijas priekšsēdētājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj paziņojumu par to, ka Komisijas priekšsēdētājs pieņēmis vairāk solījumu, un šis piesitiens noslēdz Izsoli. Ja vairāki Izsoles dalībnieki nosauc vienu augstāko cenu, Komisijas priekšsēdētājs kā solījumu pieņem tikai pirmo cenas pieteikumu.

7.5. Ja kāds Izsoles dalībnieks atsakās no turpmākās solīšanas, viņa pēdējā solītā nomas maksa tiek apstiprināta ar Izsoles dalībnieka parakstu Izsoles dalībnieku sarakstā.

7.6. Izsoles dalībnieks, kurš piedāvājis visaugstāko cenu, ar savu parakstu protokolā apliecina savu gribu nomāt Izsoles objektu par nosolīto, protokolā norādīto nomas maksu. Izsoles dalībnieks, kurš nosolījis nomas tiesības, bet neparakstās protokolā, tādējādi ir atteicies no nomas tiesībām un tiek svītrots no Izsoles dalībnieku saraksta. Izsoles objekta nomas tiesības tiek piedāvātas Izsoles dalībniekam, kurš nosolījis nākamo augstāko cenu.

7.7. Ja Izsolei reģistrējies viens Izsoles dalībnieks, Izsole atzīstama par notikušu. Iznomātājs ar nomas tiesību pretendentu slēdz nomas līgumu par nomas maksu, kas nav zemāka par Izsoles sākumcenu.

**VIII. Izsoles rezultātu apstiprināšana**

8.1. Komisija izsoles rezultātus apstiprina Izsoles dienā.

8.2. Informācija par Izsoles rezultātu apstiprināšanu un nomas tiesību piešķiršanu piecu darbdienu laikā pēc Izsoles rezultātu apstiprināšanas tiek publicēta Tukuma novada pašvaldības tīmekļvietnē [www.tukums.lv](http://www.tukums.lv).

**IX. Līguma slēgšana un norēķinu kārtība**

9.1. Izsoles dalībnieks, kurš nosolījis Izsoles objekta nomas tiesības, 10 (desmit) dienu laikā no dienas, kad Komisija apstiprinājusi Izsoles rezultātus, noslēdz līgumu ar Kandavas un pagastu apvienību par Izsoles objekta nomu.

9.2. Ja izsoles dalībnieks 10 (desmit) dienu laikā no Izsoles rezultātu apstiprināšanas nav noslēdzis nomas līgumu, viņš zaudē tiesības uz Izsoles objekta nomu. Komisija informē par šo faktu Tukuma novada pašvaldību un piedāvā īpašumu nomāt Izsoles dalībniekam, kurš Izsolē nosolījis nākamo augstāko nomas maksu, un divu darbdienu laikā pēc minētā piedāvājuma nosūtīšanas nodrošina minētās informācijas publicēšanu Tukuma novada pašvaldības tīmekļvietnē [www.tukums.lv](http://www.tukums.lv).

9.3. Izsoles dalībnieks, kurš nosolījis nākamo augstāko nomas maksu, atbildi uz piedāvājumu sniedz vienas nedēļas laikā pēc tā saņemšanas dienas. Ja Izsoles dalībnieks piekrīt parakstīt nomas līgumu par paša nosolīto augstāko nomas maksu, septiņu darba dienu laikā pēc Izsoles uzvarētāja apstiprināšanas Komisijā viņš paraksta nomas līgumu. Informācija par nomas līguma noslēgšanu ne vēlāk kā piecu darba dienu laikā pēc tā spēkā stāšanās tiek publicēta Tukuma novada pašvaldības tīmekļvietnē [www.tukums.lv](http://www.tukums.lv).

9.4. Izsoles dalībnieka, kurš nosolījis Izsoles objekta nomas tiesības, piedāvātā augstākā summa ar attiecīgajām nodevām jāmaksā nomas līgumā noteiktā kārtībā.

**X. Izsoles atzīšana par nenotikušu**

10.1. Izsole atzīstama par nenotikušu vai izbeidzama bez rezultāta:

10.1.1. ja Izsolei nav reģistrējies neviens Izsoles dalībnieks;

10.1.2. ja tiek noskaidrots, ka nepamatoti norādīta kāda Izsoles dalībnieka piedalīšanās Izsolē vai nepareizi norādīts kāds pārsolījums;

10.1.3. ja tiek konstatēts, ka bijusi noruna kādu atturēt no piedalīšanās Izsolē;

10.1.4. ja Izsoles objekta nomas tiesības ieguvusi persona, kurai nav bijis tiesību piedalīties Izsolē;

10.1.5. ja Izsolē starp tās dalībniekiem konstatēta vienošanās, kas ir iespaidojusi Izsoles rezultātus vai gaitu;

10.1.6. ja Komisija nav apstiprinājusi Izsoles rezultātus;

10.1.7. ja pēc noteiktā termiņa nomas tiesību nosolītājs nav noslēdzis līgumu ar Kandavas un pagastu apvienību un, ja nākamais Izsoles dalībnieks, kurš solījis nākamo lielāko cenu, Tukuma novada pašvaldības noteiktā termiņā nav izteicis vēlmi slēgt nomas līgumu.

**XI. Izsoles rezultātu apstrīdēšana**

11.1. Sūdzības par Komisijas darbībām iesniedzamas Tukuma novada domē rakstiskā veidā 15 (piecpadsmit) darba dienu laikā no Izsoles noslēguma dienas.

11.2. Komisijas faktisko rīcību vai izdoto administratīvo aktu administratīvā procesa dalībniekam ir tiesības apstrīdēt Tukuma novada domē, Talsu ielā 4, Tukumā, Tukuma novadā, LV-3101. Tukuma novada domes lēmumu Administratīvā procesa likumā noteiktā kārtībā var pārsūdzēt Administratīvajā rajona tiesā. Pārsūdzības kārtību norāda Komisijas izdotajā administratīvajā aktā.

Domes priekšsēdētājs G. Važa

1. pielikums

Tukuma novada domes 25.01.2024.

noteikumiem Nr. 5 (prot. Nr. 1, 24. §)

**Publicējamā informācija par nomas objektu**

|  |  |
| --- | --- |
| Nomas objekts | Nedzīvojamā telpa – malkas šķūnis, Apiņu ielā 8, Kandavā, Tukuma novadā. Izsoles objekts ir nedzīvojamā telpa Nr. 7, telpu grupā ar kadastra apzīmējumu 9011 001 0932 001, ar kopējo platību 6,8 m2 (saskaņā ar 2008. gada 10. jūnija telpu grupas kadastrālās uzmērīšanas lietu) un tai piekritīgā 1/8 (viena astotā) domājamā daļa no zemes vienības 0,0618 ha platībā, ar kadastra apzīmējumu 9011 001 0932. |
| Nomas tiesību izsoles veids | Pirmā atklātā mutiskā izsole ar augšupejošu soli. |
| Iznomājamā objekta sākuma cena (nosacītā nomas maksa) | 1,10 EURbez PVN par vienu m2 mēnesī. |
| Maksimālais iznomāšanas termiņš | 3 (trīs) gadi. |
| Nomas objektu raksturojošā informācija un citi iznomāšanas nosacījumi | Nomas objektā nav nodrošināta apkure, centralizētā ūdens un kanalizācijas pieslēgums.  Nomas tiesību ieguvējam nav tiesību nomas objektu vai tā daļu nodot apakšnomā. |
| Izsoles solis | 0,05 EUR bez PVN par vienu m2 mēnesī |
| Izsoles rīkošanas un pretendentu pieteikšanās laiks un vieta | Kandavas un pagastu apvienības telpās, Dārza ielā 6, Kandavā, Tukuma novadā, sēžu zālē 2024. gada 13. februārī plkst. 9.00.  Persona, kura vēlas nomāt nomas objektu, ierodas ar personas apliecinošu dokumentu un iesniedz pieteikumu, kurā norāda:  - fiziska persona – vārdu, uzvārdu, personas kodu, deklarētās dzīvesvietas adresi;  - juridiskā persona, arī personālsabiedrība, – nosaukumu (firmu), reģistrācijas numuru un juridisko adresi;  - nomas tiesību pretendenta pārstāvja vārdu, uzvārdu un personas kodu (ja ir);  - elektroniskā pasta adresi (ja ir);  - nomas objektu;  - nomas laikā plānotās darbības nomas objektā.  Pieteikumu var iesniegt Tukuma novada pašvaldībā Talsu ielā 4, Tukumā, Tukuma novadā, vai Kandavas un pagastu apvienībā, Dārza ielā 6, Kandavā, Tukuma novadā, sākot no informācijas publicēšanas dienas Tukuma novada pašvaldības tīmekļvietnē [www.tukums.lv](http://www.tukums.lv) līdz 2024. gada 12. februāra plkst. 12.00. |
| Iznomājamā objekta apskates vieta un laiks | Darba dienās, laiku iepriekš saskaņojot ar Kandavas un pagastu apvienības nekustamā īpašuma pārvaldnieci Evitu Freimani, tālr. 25404841 |
| Izsoles rīkotājs | Tukuma novada domes Īpašumu apsaimniekošanas un privatizācijas komisija (turpmāk – Komisija). |
| Citi noteikumi | Nedzīvojamo telpu nomas līgums tiek noslēgts 10 (desmit) darba dienu laikā no izsoles rezultātu apstiprināšanas dienas. Izsoles rezultātus apstiprina Komisija. |

Domes priekšsēdētājs G. Važa

2. pielikums

Tukuma novada domes 25.01.2024. nomas tiesību izsoles noteikumiem Nr. 5 (prot. Nr. 1, 24. §)

**NEDZĪVOJAMĀS TELPAS NOMAS LĪGUMS**

Kandavā , 2024. gada \_\_.\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_\_\_\_

**Kandavas un pagastu apvienība**,iestādes reģistrācijas Nr. 40900035940 , nodokļu maksātāja reģistrācijas Nr. 90000050975, juridiskā adrese Dārza iela 6, Kandava, Tukuma novads, LV-3120, tās vadītāja Jāņa Mazitāna personā, kurš rīkojas saskaņā ar iestādes nolikumu, turpmāk – IZNOMĀTĀJS, no vienas puses,

**\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_, kuras vārdā saskaņā ar \_\_\_\_\_\_\_\_ rīkojas \_\_\_\_\_\_\_\_\_\_\_\_\_\_ (turpmāk – NOMNIEKS), no otras puses,

abi kopā turpmāk saukti “Puses” vai katrs atsevišķi arī “Puse”, pamatojoties uz Tukuma novada domes Īpašumu apsaimniekošanas un privatizācijas komisijas 2024. gada \_\_\_\_\_\_\_ lēmumu Nr. \_\_\_\_\_ “Par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (prot. Nr. …, …. §) no brīvas gribas, bez viltus, maldības un spaidiem, savā starpā noslēdz šāda satura nedzīvojamās telpas nomas līgumu (turpmāk – LĪGUMS):

**1. LĪGUMA PRIEKŠMETS**

1.1. IZNOMĀTĀJS nodod un NOMNIEKS pieņem nomas lietošanā **nedzīvojamo telpu – malkas šķūni, Nr. 7, Apiņu ielā 8, Kandavā, Tukuma novadā**, ar kopējo platību **6,8 m2** (kadastra apzīmējumu 9011 001 0932 001), saskaņā ar pievienoto nomas telpu plānu (1. pielikums), turpmāk – telpa, un tai piekritīgo 1/8 (vienu astoto) domājamo daļu no zemes vienības 0,0618 ha platībā, ar kadastra apzīmējumu 9011 001 0932.

1.2. Iznomātās telpas stāvoklis NOMNIEKAM ir zināms un viņš pieņem telpu tādā stāvoklī, kādā tās ir LĪGUMA noslēgšanas brīdī. Iznomātās telpas NOMNIEKS pieņem nomā ar nodošanas un pieņemšanas aktu (2. pielikums).

1.3. IZNOMĀTĀJS apliecina, ka viņam ir visas tiesības nodot telpu nomā saskaņā ar šā LĪGUMA noteikumiem, ka telpa nav atsavināta, nodota nomā trešajām personām.

1.4. Telpas izmantošanas mērķis: malkas šķūnis. Citādai telpas izmantošanai nepieciešama IZNOMĀTĀJA rakstiska piekrišana.

1.5. Puses apliecina, ka LĪGUMA noslēgšanas brīdī telpa NOMNIEKAM ir ierādīta un zināma. Puses LĪGUMA parakstīšanas dienā paraksta telpas nodošanas un pieņemšanas aktu (2. pielikums).

**2. LĪGUMA TERMIŅŠ**

2.1. LĪGUMS stājas spēkā tā abpusējas parakstīšanas dienā un ir spēkā trīs gadus – līdz 2027. gada \_\_.\_\_\_\_\_\_\_ un līdz brīdim, kad Puses pilnībā izpildījušas LĪGUMA saistības.

2.2. LĪGUMA termiņš nav pagarināms. Par telpas nomu pēc LĪGUMA termiņa beigām IZNOMĀTĀJS organizē publisku izsoli saskaņā ar normatīvajos aktos noteikto kārtību.

2.3. LĪGUMS ir spēkā pušu tiesību un saistību pārņēmējiem.

**3. NOMAS MAKSA, NORĒĶINU KĀRTĪBA UN ATBILDĪBA**

3.1. Par telpas nomu NOMNIEKAM noteikta nomas maksa **\_\_\_\_** **EUR** (\_\_\_ *euro,* \_\_\_\_ *centi*) bez pievienotās vērtības nodokļa (turpmāk – PVN) par 1 m2 mēnesī.

3.2. Nomas maksu par kārtējo mēnesi NOMNIEKS atbilstoši sagatavotam rēķinam samaksā līdz kārtējā mēneša 15. datumam. Rēķinu NOMNIEKS līdz kārtējā mēneša \_\_\_ datumam saņem Kandavas un pagastu apvienībā vai tas tiek nosūtīts uz šādu NOMNIEKA e-pasta adresi: \_\_\_\_\_\_\_\_\_\_\_\_\_\_\_\_. Rēķina nesaņemšana neatbrīvo NOMNIEKU no pienākuma ik mēnesi maksāt nomas maksu. Par nesaņemtu rēķinu NOMNIEKS informē IZNOMĀTĀJU nekavējoties, bet ne vēlāk kā līdz kārtējā mēneša 10. datumam.

3.3. Papildus noteiktajai nomas maksai NOMNIEKS maksā PVN likmi atbilstoši normatīvajos aktos noteiktajam, un nekustamā īpašuma nodokli, kas tiek aprēķināts par kārtējo taksācijas gadu.

3.4. IZNOMĀTAJAM ir tiesības, rakstiski nosūtot NOMNIEKAM attiecīgu paziņojumu, vienpusēji mainīt nomas maksas apmēru bez grozījumu izdarīšanas līgumā, ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme, apmērs, vai nekustamā īpašuma, kurā atrodas telpa, kadastra vērtība.

3.5. IZNOMĀTĀJS ir tiesīgs sagatavot un iesniegt NOMNIEKAM rēķinus, bez rekvizīta “paraksts” saskaņā ar likuma “Par grāmatvedību” 7.1pantu.

3.6. Visi LĪGUMĀ paredzētie maksājumi tiek uzskatīti par samaksātiem brīdī, kad uz IZNOMĀTĀJA kontu vai kasē ir saņemta maksājamā summa pilnā apmērā vai IZNOMĀTĀJAM savlaicīgi ir iesniegts dokuments, kas apstiprina veikto maksājumu.

3.7. NOMNIEKS apņemas papildus LĪGUMĀ noteiktajai nomas maksai maksāt apsaimniekošanas un komunālos maksājumus saskaņā ar pakalpojumu sniedzēju savstarpēji noslēgto līgumu nosacījumiem, ja tas attiecināms uz nomāto telpu.

3.8. Par LĪGUMĀ minēto maksājumu kavēšanu, IZNOMĀTĀJS ir tiesīgs piemērot NOMNIEKAM nokavējuma naudu 0,2 % (nulle, divi procenti) apmērā par katru kavēto maksājuma dienu. NOMNIEKA izdarīts maksājums bez īpaša paziņojuma NOMNIEKAM vispirms ieskaitāms nokavējuma naudas apmaksai. Nokavējuma naudas nomaksa neatbrīvo NOMNIEKU no pārējo LĪGUMĀ uzņemto vai no tā izrietošo saistību izpildes.

3.9. Gadījumā, ja NOMNIEKS ar nodomu, aiz neuzmanības vai aiz nolaidības nepilda vai nepienācīgi pilda jebkuru no LĪGUMĀ noteiktajām saistībām, izņemot maksājuma kavējumu, un pēc IZNOMĀTĀJA rakstiska brīdinājuma turpina nepildīt savas LĪGUMA saistības vai nenovērš pārkāpuma sekas, NOMNIEKS maksā IZNOMĀTĀJAM līgumsodu viena mēneša nomas maksas apmērā. Ar šī LĪGUMA punkta piemērošanu IZNOMĀTĀJS neatsakās no citām LĪGUMĀ vai normatīvajos aktos paredzētajām prasījuma tiesībām pret NOMNIEKU.

**4. IZNOMĀTĀJA PIENĀKUMI UN TIESĪBAS**

4.1. IZNOMĀTĀJA tiesības:

4.1.1. IZNOMĀTĀJS ir tiesīgs mainīt LĪGUMA nosacījumus, brīdinot NOMNIEKU 1 (vienu) mēnesi iepriekš;

4.1.2. IZNOMĀTĀJS ir tiesīgs jebkurā laikā, iepriekš brīdinot par to NOMNIEKU, veikt vispārējo telpas apskati. Bet ārkārtēju apstākļu gadījumā IZNOMĀTĀJS ir tiesīgs iekļūt telpā bez iepriekšēja brīdinājuma;

4.1.3. saņemt LĪGUMĀ noteikto nomas maksu;

4.1.4.veikt kontroli par to, vai telpa tiek izmantota atbilstoši LĪGUMA noteikumiem;

4.1.5. prasīt NOMNIEKAM nekavējoties novērst LĪGUMA noteikumu pārkāpumus, kas radušies NOMNIEKA darbības vai bezdarbības dēļ, un prasīt atlīdzināt ar pārkāpumiem radītos zaudējumus;

4.1.6. IZNOMĀTĀJAM vai tā pilnvarotai personai ir tiesības uz NOMNIEKA rēķina likvidēt pārbūves telpā, kas izdarītas bez iepriekšējas rakstiskas saskaņošanas ar IZNOMĀTĀJU vai valsts un pašvaldības iestādēm, ja NOMNIEKS pats to neveic IZNOMĀTĀJA noteiktajā saprātīgā termiņā. Šādas izmaksas NOMNIEKS apmaksā 10 (desmit) darba dienu laikā no attiecīga rēķina saņemšanas. Šajā gadījumā IZNOMĀTĀJAM ir pienākums uzrādīt NOMNIEKAM maksājamo naudas summu pamatojošus dokumentus;

4.1.7. LĪGUMA darbības laikā, kā arī tam beidzoties, IZNOMĀTĀJAM ir tiesības pieprasīt NOMNIEKAM likvidēt visas tās izmaiņas un papildinājums telpā, kas ir izdarīti bez IZNOMĀTĀJA rakstiskas atļaujas. IZNOMĀTĀJA piekrišanas gadījumā likvidācija var tikt kompensēta ar naudas summu, kuras lielumu nosaka IZNOMĀTĀJS.

4.1.8. ja NOMNIEKS neievēro LĪGUMĀ noteiktos maksājumu termiņus vai neveic citus LĪGUMĀ noteiktos maksājumus IZNOMĀTĀJAM ir tiesības celt prasību tiesā pret NOMNIEKU nenomaksātās nomas maksas summas piedziņai vai nodot parāda piedziņu SIA “Creditreform Latvija”. IZNOMĀTĀJS šīs tiesības var izmantot, ja kavēti divi vai vairāk maksājumi, vai divi vai vairāk maksājumi veikti nepilnā apmērā, nomaksājot tikai daļu no mēneša maksas, un IZNOMĀTĀJS pirms nomas maksas parāda piespiedu piedziņas NOMNIEKU brīdinājusi rakstveidā vismaz divas nedēļas iepriekš.

4.2. IZNOMĀTĀJA pienākumi:

4.2.1. netraucēt NOMNIEKAM lietot telpu, ja tā tiek ekspluatēta atbilstoši vispārpieņemtajām normām, ekspluatācijas un LĪGUMA noteikumiem;

4.2.2. nepasliktināt NOMNIEKA telpas lietošanas tiesības;

4.2.3. atlīdzināt NOMNIEKAM radušos zaudējumus, ja pārkāpts Līguma 4.2.2. apakšpunktā minētais nosacījums.

4.3. IZNOMĀTĀJS neatbild par to pakalpojumu nodrošināšanu un kvalitāti, par kuru piegādi NOMNIEKS patstāvīgi ir noslēdzis līgumus ar pakalpojumu sniedzējiem.

**5. NOMNIEKA PIENĀKUMI UN TIESĪBAS**

5.1. NOMNIEKA tiesības:

5.1.1. lietot telpu atbilstoši LĪGUMA nosacījumiem;

5.1.2. pēc saviem ieskatiem un pēc savas brīvas gribas NOMNIEKS var apdrošināt savu kustamo mantu. IZNOMĀTĀJS neuzņemas atbildību par NOMNIEKA kustamās mantas bojājumu vai pazušanu;

5.1.3. par saviem līdzekļiem veikt telpu remontu renovāciju, rekonstrukciju vai restaurāciju tikai ar IZNOMĀTĀJA rakstisku piekrišanu un akceptētu izmaksu tāmi;

5.1.4. NOMNIEKS bez saskaņošanas ar IZNOMĀTĀJU var telpā uzstādīt noņemamas konstrukcijas, ierīces, kas nepieciešamas nomas mērķim un ko vajadzības gadījumā var noņemt, nebojājot telpu tehnisko stāvokli.

5.2. NOMNIEKS nav tiesīgs:

5.2.1. ieķīlāt nomas tiesības vai kā citādi tās izmantot darījumos ar trešajām personām;

5.2.2. pārbūvēt telpu bez IZNOMĀTĀJA rakstiskas atļaujas;

5.2.3. pirms LĪGUMA termiņa beigām patvaļīgi atstāt telpu;

5.2.4. nodot telpu vai to daļu apakšnomā;

5.2.5. izmantot ēkas fasādi, kā arī laukumus, kuri atrodas pie telpas, lai izvietotu izkārtnes un reklāmas bez rakstiskas IZNOMĀTĀJA atļaujas.

5.3. NOMNIEKA pienākumi ir:

5.3.1. godprātīgi pildīt ar LĪGUMA uzņemtās saistības, tai skaitā veikt maksājumus rēķinā norādītā termiņā;

5.3.2. ievērot vispārējos namīpašuma ekspluatācijas noteikumus, sanitārās, elektrodrošības, darba drošības un ugunsdrošības prasības;

5.3.3. ievērot telpas lietošanas tiesību aprobežojumus, arī ja tie nav ierakstīti zemesgrāmatā;

5.3.4. visu LĪGUMA darbības laiku uzturēt telpu, tajā esošās iekārtas un konstrukcijas, inženiertehniskos tīklus un komunikācijas pilnīgā kārtībā atbilstoši attiecīgo Latvijas Republikas institūciju prasībām un ekspluatācijas noteikumiem. Nepieļaut telpas tehniskā un vispārējā stāvokļa pasliktināšanos;

5.3.5. visus ar telpuremontu saistītos darbus veikt atbilstoši spēkā esošām būvniecības normām un noteikumiem, nodrošinot labu veikto darbu kvalitāti;

5.3.6. nekavēt IZNOMĀTĀJAM vai tā pārstāvjiem veikt telpas pārbaudi ar NOMNIEKU iepriekš saskaņotā laikā;

5.3.7. pirms telpas remonta, renovācijas, rekonstrukcijas vai restaurācijas uzsākšanas saņemt no IZNOMĀTĀJA rakstisku piekrišanu un akceptēt izmaksu tāmi;

5.3.8. segt IZNOMĀTĀJAM visus zaudējumus, kuri radušies NOMNIEKA vainas vai neuzmanības dēļ;

5.3.9. uzņemties atbildību par telpā radīto kaitējumu vai arī apkārtējās vietas piesārņošanu, ko radījusi NOMNIEKA darbība vai bezdarbība, un sedz ar to saistītos sakopšanas darbu izdevumus pilnā apmērā. NOMNIEKAM ir pienākums ievērot telpās un tām piegulošajā teritorijā kārtību, tīrību, atbilstoši telpas izmantošanas noteikumiem saskaņā ar Latvijas Republikas tiesību aktiem;

5.3.10. pārtraucot LĪGUMU, nodot telpu IZNOMĀTĀJAM saskaņā ar pieņemšanas un nodošanas aktu (3. pielikums), ar noteikumu, ka uz nodošanas brīdi telpas stāvoklis pilnībā atbilst IZNOMĀTĀJA prasībām;

5.3.11. uzņemties atbildību un segt sakopšanas izdevumu izmaksas pilnā apmērā par ēkas, kurā atrodas telpas, vai koplietošanas vietu piesārņošanu, ko radījusi NOMNIEKA darbība vai bezdarbība.

5.4. NOMNIEKS atbild IZNOMĀTĀJAM par zaudējumiem, kas NOMNIEKA vai viņa pilnvaroto personu dēļ nodarīti telpai vai IZNOMĀTĀJAM. Zaudējumu segšana neatbrīvo Puses no LĪGUMĀ noteikto saistību izpildīšanas pienākuma.

**6. LĪGUMA GROZĪJUMI, LAUŠANA, IZBEIGŠANA**

6.1. LĪGUMS var tikt papildināts vai tajā var izdarīt grozījumus tikai ar Pušu rakstveida vienošanos, kas spēkā stājas pēc tās abpusējas parakstīšanas un ir LĪGUMA neatņemama sastāvdaļa.

6.2. LĪGUMS izbeidzas, ja:

6.2.1. Puses par to savstarpēji rakstiski vienojas,

6.2.2. iestājas nepārvarama vara (ugunsgrēka, zemestrīces, plūdu, vētras, vai kāda cita ārēja spēka rezultātā). Šajā gadījumā Puses ir atbrīvotas no zaudējuma atlīdzības pienākumiem.

6.3. LĪGUMS var tikt lauzts vienpusēji pirms termiņa, IZNOMĀTĀJAM rakstiski brīdinot NOMNIEKU par to otru Pusi vismaz vienu mēnesi iepriekš, ja:

6.3.1. NOMNIEKS telpu lieto neatbilstoši LĪGUMA noteikumiem vai telpa tiek bojāta;

6.3.2. NOMNIEKS nodod telpu apakšnomā bez IZNOMĀTĀJA rakstiskas piekrišanas vai citādi nepilda kādus LĪGUMA noteikumus;

6.3.3. LĪGUMA nepildīšana ir ļaunprātīga un dod IZNOMĀTĀJAM pamatu uzskatīt, ka viņš nevar paļauties uz NOMNIEKA saistību izpildīšanu nākotnē;

6.3.4. NOMNIEKS nemaksā nomas maksu vai citus LĪGUMĀ paredzētos maksājumus.

6.4. NOMNIEKAM ir tiesības, rakstiski informējot IZNOMĀTĀJU trīs mēnešus iepriekš, vienpusēji atkāpties no Līguma.

6.5. Līdz LĪGUMA izbeigšanās dienai, NOMNIEKAM ir jāatbrīvo telpu un pēdējā LĪGUMA darbības dienā jānodod IZNOMĀTĀJAM telpu ar nodošanas un pieņemšanas aktu, ne sliktākā stāvoklī, kādā tas bija LĪGUMA slēgšanas brīdī, ņemot vērā NOMNIEKA veiktās ar IZNOMĀTĀJU saskaņotās telpas pārbūves un telpas saprātīgu nolietojuma pakāpi.

6.6. Pēc LĪGUMA izbeigšanās, NOMNIEKS nodod IZNOMĀTĀJAM bez atlīdzības NOMNIEKA izdarītos neatdalāmos uzlabojumus, pārbūves un ietaises, kurām jābūt lietošanas kārtībā, izņemot gadījumus, ja starp Pusēm pirms ieguldījumu izdarīšanas ir noslēgta papildus vienošanās par ieguldījumu atlīdzināšanas kārtību. Tiek nodotas lietas un aprīkojums, kas nodrošina telpas normālu lietošanu, kā arī priekšmeti, kuri nav atdalāmi nesabojājot tos un virsmas, pie kurām tie piestiprināti.

6.7. Ja NOMNIEKS neatbrīvo telpu Līgumā noteiktajos gadījumos un kārtībā, NOMNIEKS maksā līgumsodu 1 % (viena) procenta apmērā no ikgadējās nomas maksas par katru dienu līdz telpas atbrīvošanai un nodošanai IZNOMĀTĀJAM.

**7. NEPĀRVARAMA VARA**

7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kuru nevar iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemties saistības, pieņemšana un stāšanās spēkā.

7.2. Pusei, kas atsaucas uz nepārvaramas varas vai ārkārtas apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

7.3. Ja nepārvaramas varas apstākļi pastāv ilgāk kā 3 (trīs) mēnešus, Līguma darbība tiek izbeigta un Puses veic savstarpējo norēķinu.

**8. CITI NOTEIKUMI**

8.1. LĪGUMS pilnībā apliecina Pušu vienošanos, nekādi mutiski papildinājumi netiek uzskatīti par LĪGUMA noteikumiem. Jebkuras izmaiņas LĪGUMA noteikumos stājas spēkā tikai tad, kad tās tiek noformētas rakstiski un tās paraksta abas Puses.

8.2. Visi paziņojumi un cita veida korespondence iesniedzama otrai Pusei personiski pret parakstu vai nosūtāma pastu, vai uz NOMNIEKA norādīto e-pasta adresi.

8.3.Ja kāda no Pusēm maina juridisko adresi vai citus LĪGUMĀ norādītos rekvizītus, tad tās pienākums ir trīs dienu laikā LĪGUMĀ noteiktajā kārtībā nogādāt otrai Pusei paziņojumu par rekvizītu maiņu.

8.4. Gadījumā, ja kāds LĪGUMA punkts kaut kādu iemeslu dēļ zaudē spēku, tas neietekmē pārējo LĪGUMA punktu spēkā esamību.

8.5. Radušies strīdi starp Pusēm tiek risināti, savstarpēji vienojoties. Gadījumā, ja vienoties nav iespējams, strīdus jautājumi izskatāmi tiesā atbilstoši spēkā esošajiem normatīvajiem aktiem.

8.6. Līgums sastādīts uz \_\_ (\_\_\_\_) lapām 2 (divos) eksemplāros, no kuriem viens atrodas pie IZNOMĀTĀJA, otrs – pie NOMNIEKA. Abiem parakstītajiem LĪGUMA eksemplāriem ir vienāds juridisks spēks.

8.7. Puses sasvstarpēji apstiprina, ka saprot valodu, kādā sastādīts LĪGUMS, saprot LĪGUMA saturu un nozīmi, apzinās LĪGUMA sekas, LĪGUMS atbilst viņu gribai, par ko parakstās šādā veidā:

8.8. Kontaktpersona no IZNOMĀTĀJA puses: \_\_\_\_\_\_\_tālrunis:\_\_\_\_\_\_\_, e-pasts\_\_\_\_\_\_\_\_\_.

8.9. Kontaktpersona no NOMNIEKA puses: \_\_\_\_\_\_\_\_\_ tālrunis:\_\_\_\_\_\_\_, e-pasts\_\_\_\_\_\_\_\_\_.

8.10.LĪGUMAM ir šādi pielikumi, kas ir LĪGUMA neatņemama sastāvdaļa:

8.10.1. 1. pielikums – Telpu plāns;

8.10.2. 2. pielikums – Telpas pieņemšanas un nodošanas akts, noslēdzot LĪGUMU;

8.10.3. 3. pielikums – Telpas pieņemšanas un nodošanas akts, LĪGUMAM izbeidzoties.

**9. PUŠU REKVIZĪTI UN PARAKSTI**

|  |  |
| --- | --- |
| **IZNOMĀTĀJS:**  **Kandavas un pagastu apvienība**  Nodokļu maksātāja reģ.Nr.90000050975  Juridiskā adrese Dārza iela 6, Kandava,  Tukuma novads, LV-3120  Banka: AS “Swedbank”  Kods: HABALV22  Konts: LV17HABA0001402040731  Apvienības vadītājs  \_\_\_\_\_\_\_\_\_\_\_\_\_\_\_\_\_\_\_ J. Mazitāns | **NOMNIEKS:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Domes priekšsēdētājs G. Važa

1. pielikums

Nedzīvojamās telpas nomas

līgumam Nr. \_\_\_\_\_\_\_\_\_\_\_\_\_\_\_\_\_\_\_\_\_

**TELPU PLĀNS**



Domes priekšsēdētājs G. Važa

2. pielikums

Nedzīvojamās telpas nomas

līgumam Nr. \_\_\_\_\_\_\_\_\_\_\_\_

**TELPAS PIEŅEMŠANAS UN NODOŠANAS AKTS**

Kandavā, 2024. gada \_\_\_.\_\_\_\_\_\_\_\_\_

**Kandavas un pagastu apvienība**,iestādes reģistrācijas Nr. 40900035940 , nodokļu maksātāja reģistrācijas Nr. 90000050975, juridiskā adrese Dārza iela 6, Kandava, Tukuma novads, LV-3120, vadītāja Jāņa Mazitāna personā, kurš rīkojas saskaņā ar iestādes nolikumu, turpmāk – IZNOMĀTĀJS, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – NOMNIEKS), no otras puses,

abi kopā saukti Puses, pamatojoties uz 2024. gada \_\_.\_\_\_ starp Pusēm noslēgtā Nedzīvojamās telpas nomas līguma Nr. \_\_\_\_\_\_\_\_\_\_\_\_\_ (turpmāk – Līgums) 1.5. punktu, paraksta šādu telpas pieņemšanas un nodošanas aktu (turpmāk – Akts):

1. Parakstot Aktu, IZNOMĀTĀJS nodod un NOMNIEKS pieņem atlīdzības lietošanā nodoto telpu Nr. 7 ar kopējo platību 6,8 m2, kas atrodas Apiņu ielā 8, Kandavā, Tukuma novadā, turpmāk – telpa, un tai piekritīgo 1/8 (vienu astoto) domājamo daļu no zemes vienības 0,0618 ha platībā, ar kadastra apzīmējumu 9011 001 0932.

2. Telpas nomas maksa sākta aprēķināt no 2024. gada \_\_\_\_. \_\_\_\_\_\_\_\_\_\_\_ .

3. NOMNIEKS, parakstot Aktu, apliecina, ka par telpas tehnisko stāvokli un pretenzijas par tās lietošanas nodošanu (ir/nav pretenzijas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Parakstot Aktu NOMNIEKS apliecina, ka ir apskatījis telpu un atzīst, ka tā ir lietošanai paredzētajiem mērķiem atbilstošā stāvoklī.

5. Parakstot Aktu, NOMNIEKS apliecina, ka IZNOMĀTĀJS ir nodevis NOMNIEKAM visus materiālus (atslēgas), kas nepieciešami, lai iekļūtu iznomātajā telpā.

6. Nomnieks apņemas lietot Akta 1. punktā minēto telpu saskaņā ar Līguma noteikumiem.

7. Akts sastādīts uz 1 (vienas) lapas, parakstīts divos eksemplāros, pa vienam katrai no Pusēm.

|  |  |
| --- | --- |
| **IZNOMĀTĀJS:**  **Kandavas un pagastu apvienība**  Nodokļu maksātāja  reģ. Nr. 90000050975  Juridiskā adrese Dārza iela 6, Kandava,  Tukuma novads, LV-3120  Banka: AS “Swedbank”  Kods: HABALV22  Konts: LV17HABA0001402040731  Apvienības vadītājs  \_\_\_\_\_\_\_\_\_\_\_\_\_\_\_\_ J. Mazitāns | **NOMNIEKS:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Domes priekšsēdētājs G. Važa

3. pielikums

Nedzīvojamās telpas nomas

līgumam Nr. \_\_\_\_\_\_\_\_\_\_\_

**TELPAS PIEŅEMŠANAS UN NODOŠANAS AKTS**

Kandavā, 20\_\_\_. gada \_\_.\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – NOMNIEKS), no vienas puses un

**Kandavas un pagastu apvienība**,iestādes reģistrācijas Nr. 40900035940 , nodokļu maksātāja reģistrācijas Nr. 90000050975, juridiskā adrese Dārza iela 6, Kandava, Tukuma novads, LV-3120, vadītāja \_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar iestādes nolikumu, turpmāk – IZNOMĀTĀJS, no otra puses un

abi kopā saukti Puses, pamatojoties uz 202\_\_. gada \_\_.\_\_\_\_ starp Pusēm noslēgtā Nedzīvojamās telpas nomas līguma (turpmāk – Līgums) 5.3.10. apakšpunktu, paraksta šādu telpas pieņemšanas un nodošanas aktu (turpmāk – Akts):

1. NOMNIEKS nodod un IZNOMĀTĀJS pieņem, telpu Nr. 7 ar kopējo platību 6,8 m2, kas atrodas Apiņu iela 8, Kandavā, Tukuma novadā, turpmāk – telpa, un tai piekritīgo 1/8 (vienu astoto) domājamo daļu no zemes vienības 0,0618 ha platībā, ar kadastra apzīmējumu 9011 001 0932.

2. Parakstot Aktu, IZNOMĀTĀJS apliecina, ka:

2.1. ir apskatījis telpu un atzīst, ka tā ir lietošanai atbilstošā stāvoklī;

2.2. NOMNIEKS ir nodevis IZNOMĀTĀJAM visus materiālus (atslēgas), kas nepieciešami, lai iekļūtu telpā.

3. Parakstot Aktu IZNOMĀTĀJS apliecina, ka visi ar telpas nomu saistītie maksājumi veikti un par telpu uz 20\_\_. gada \_\_.\_\_\_\_ nav parādu.

4. Akts sastādīts uz vienas lapas, parakstīts divos eksemplāros, pa vienam katrai Pusei.

|  |  |
| --- | --- |
| **IZNOMĀTĀJS:**  **Kandavas un pagastu apvienība**  Nodokļu maksātāja  reģ.Nr.90000050975  Juridiskā adrese Dārza iela 6, Kandava,  Tukuma novads, LV-3120  Banka: AS “Swedbank”  Kods: HABALV22  Konts: LV17HABA0001402040731  Apvienības vadītājs  \_\_\_\_\_\_\_\_\_\_\_\_\_\_\_\_\_\_\_ | **NOMNIEKS:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Domes priekšsēdētājs G. Važa